༄༅། །བྱ་བ་སྤྱིའི་མངོན་པར་རྟོགས་པའི་རྣམ་ངེས་བཞུགས་སོ། །
ད་ནི་བྱ་བ་སྤྱིའི་སྒྲུབ་ཐབས་དེ་ཉིད་རྣམ་པར་ངེས་པ་བཤད་པར་བྱ་སྟེ། དེ་ལྟར་ཡང་
ལེགས་གྲུབ་ལས། བཅོམ་ལྡན་ཇི་ལྟར་བཟླས་རྣམས་ལ། །གསང་སྔགས་དུ་མར་རྣམ་བརྟགས་
པས། །དངོས་གྲུབ་མང་བོར་བྱེད་པ་དག །དེ་དག་མྱུར་དུ་འགྲུབ་པར་འགྱུར། །སྒྲུབ་པ་ཁོ་
ཡིས་དངོས་གྲུབ་ཕྱིར། །རྒྱུད་རྣམས་མཐོང་ནས་ཐོག་མར་ནི། །དངོས་གྲུབ་རབ་འབྲིང་ཐ་མ་
ཡིས། །གསང་སྔགས་བྱེ་བྲག་རྣམས་ཤེས་བྱ། །གང་ཕྱིར་རིགས་ནི་གསུམ་གའི་ཡང་། །དཀྱིལ་
འཁོར་འདིར་ནི་ཀུན་ཏུ་འདུས། །དེ་བས་དེར་གསུངས་སྔགས་རྣམས་ཀྱི། །ཆོ་ག་ཐམས་ཅད་
བཤད་པར་བྱ། །བདེ་བར་གཤེགས་པས་ཞི་བར་བྱ། །རྒྱས་པ་པདྨའི་རིགས་སྐྱེས་ཀྱིས། །རྡོ་རྗེ་
རིགས་གསུངས་གསང་སྔགས་ཀྱིས། །དྲག་ཤུལ་སྤྱོད་པའི་ལས་རྣམས་བྱ། །རོ་སྟོད་ལས་བྱུང་
མཆོག་ཡིན་ཏེ། །ལྟེ་བ་མན་ཆད་ཐ་མ་ཡིན། །བར་གྱི་ལུས་ལས་བྱུང་བ་ཡི། །སྔགས་ནི་དངོས་གྲུབ་
འབྲིང་དང་ཐ་མ་ཡི། །རྣམ་པར་རྟོག་པའི་མཐུ་དག་ལས། །དངོས་གྲུབ་རྣམ་པ་གསུམ་རྣམས་སུ། །
གསང་སྔགས་ཆོ་ག་མཁས་པས་བཤད། །མཁས་པས་རིགས་ནི་གསུམ་ཆར་ལའང་། །རབ་ལ་
སོགས་ལ་བསྟན་པ་དང་། །ཞི་བ་ལ་སོགས་བྱེ་བྲག་གིས། །ལས་ནི་རྣམ་པ་གསུམ་དུ་བྱ། །དེ་ལ་
དངོས་གྲུབ་རབ་ལ་ནི། །རིག་སྔགས་བདག་པོ་ཡིན་པར་ཤེས། །མཁས་པས་ཤིན་ཏུ་ཐ་མ་ལ། །
མངག་གཞུག་ལ་སོགས་ཤེས་པར་བྱ། །ཞི་བ་དང་ནི་རྒྱས་པ་དང་། །གང་ཡང་དྲག་ཤུལ་སྤྱོད་པ་
དག །རིགས་གསུམ་ལ་ཡང་དེ་དག་ཀུན། །གསང་སྔགས་དབྱེ་བས་ཤེས་པར་བྱ། །རིག་སྔགས་
137

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
བདག་པོས་རྒྱས་པར་བྱ། །ཁྲོ་བོ་རྣམས་ཀྱིས་དྲག་ཤུལ་སྤྱད། །སྤྱན་ལ་སོགས་པས་ཞི་བ་བྱ། །རང་
བཞིན་གསུམ་གྱི་ཆོ་ག་བྱ། །གསང་སྔགས་ཚིག་དང་ཡི་གེ་ཡིས། །མ་སྨོས་པ་ཡང་ཤེས་བྱ་ཞིང་། །
ལས་ཀུན་བསྐུལ་བར་བྱ་བའི་སྔགས། །ལས་དེ་འགྲུབ་པར་ཤེས་པར་བྱ། །ཞི་བས་ཞི་བའི་ལས་
རྣམས་བྱ། །མཐུ་དང་ལྡན་པའི་གསང་སྔགས་ཀྱིས། །དེ་བཞིན་རྒྱས་པའི་ལས་རྣམས་སྤྱད། །དྲག་
པོས་དྲག་ཤུལ་སྤྱད་པར་བྱ། །ཁྱད་པར་དུ་ནི་ཞི་བའི་ལས། །རྒྱལ་བས་གསུངས་པ་ཞི་བ་བྱ། །
དཔལ་སྡོམ་རྒྱུད་ལས་གསུངས་པ་ཡིས། །རྒྱས་པའི་ལས་རྣམས་བྱ་བར་ཤིས། །ཁྲོ་བོ་དྲག་ཤུལ་
ཅན་དག་གིས། །ཆོ་ག་དྲག་ཤུལ་སྤྱད་པར་བྱ། །དེ་ལ་སོགས་པ་བསྟན་པ་ཡིན། །ལས་ནི་རྣམ་པ་
གསུམ་དུ་བསྒྲགས། །གསང་སྔགས་མང་བོ་ཕལ་ཆེར་ནི། །སྐུལ་བའི་ཚིག་དང་ལྡན་པར་བྱ། །དེ་
དང་དེ་ཡི་ལས་རྣམས་ནི། །དེ་དག་ཉིད་ཀྱིས་རབ་ཏུ་བྱ། །རིག་སྔགས་རྒྱལ་བོ་བཅོམ་ལྡན་འདས། །
ལེགས་པར་འགྲུབ་བྱེད་ཅེས་བྱ་བ། །འདི་ནི་དཔལ་ལྡན་ཆེན་པོ་སྟེ། །ཁྱད་པར་དུ་ནི་ལས་ཀུན་
བྱེད། །རིག་སྔགས་འཆང་ཀུན་གྱིས་མཆོད་པ། །དཔལ་ལྡན་རྡོ་རྗེ་འཆང་དེ་འདི། །རིག་སྔགས་
རྒྱུད་རྣམས་ཐམས་ཅད་དང་། །སྟོན་ཅིང་དེ་བཞིན་སྒྲུབ་པར་བྱེད། །འདི་ནི་ཕོ་ཉ་ཆེ་ཕྲ་དང་། །ཁྲོ་
བོ་གསང་སྔགས་ཕྱག་བརྙན་བཅས། །འཁོར་ནི་རྣམ་པ་སྣ་ཚོགས་ཀྱང་། །ཕ་རོལ་གནོན་པ་རྨད་
དུ་གྲགས། །ལྷ་ཡི་ཡང་ནི་ལྷ་འདི་ཡི། །གསང་སྔགས་མང་བོ་རབ་གསུངས་པ། །གཟི་བརྗིད་ཆེ་
ཞིང་ཁྱད་པར་འཕགས། །དེ་ཀུན་ལས་རྣམས་ཐམས་ཅད་བྱེད། །རྒྱལ་དང་པདྨའི་རིགས་འདི་
ཡང་། །འདི་ཉིད་རྒྱལ་བོར་བཀུར་བའི་ཕྱིར། །དམ་པ་ཡིན་པར་ཤེས་བྱ་སྟེ། །འདི་དང་མཚུངས་
པ་གཞན་མེད་དོ། །གསང་སྔགས་ཡི་གེ་ཉུང་ངུ་དག །གང་དག་སྭཱ་ཧཱ་ཨོཾ་ལྡན་པའང་། ཞི་བའི་
ལས་རྣམས་ཐམས་ཅད་ནི། །དེ་ཡིས་དེ་དག་མྱུར་དུ་བྱེད། །ཧཱུཾ་དང་བཅས་ཤིང་ཕཊ་དང་བཅས། །
གང་དག་ར་དང་རྐན་ཆགས་མང་། །གསང་སྔགས་དེ་དག་དྲག་སྤྱོད་ལ། །མཁས་པས་དེ་ལས་
138

༄༅། །བྱ་བ་སྤྱིའི་སྒྲུབ་ཐབས་དམ་ཚིག་གསུམ་བཀོད་ཀྱི་རྒྱུད་བཞུགས་སོ། །
རཱཨུཏྭཱ
གཞན་པའི་སྔགས། །དོན་དང་ཚིག་ནི་གཞིར་ལྡན་པ། །རྒྱས་པའི་ལས་ནི་ཐམས་ཅད་ལ། །ལེགས་
པར་རབ་ཏུ་སྦྱར་བར་བྱ། །གདོན་ལ་སོགས་པའི་ལས་ལ་ནི། །མཁས་པས་ཕོ་ཉ་སོགས་པར་བྱ། །
གསང་སྔགས་གང་དག་དེ་ལས་བྱེད། །དེ་དག་དེ་དང་དེར་སྦྱར་རོ། །ལས་ཀུན་བྱེད་པ་གསང་
སྔགས་ཀྱི། །ཆོ་ག་ཞིབ་མོ་རྒྱས་གསུངས་པར། །ཐོག་མར་ལས་ནི་གང་སྨོས་པ། །དེ་ནི་གཙོ་བོ་ཡིན་
པར་བཤད། །རིགས་དང་རང་བཞིན་མཐུ་རྣམས་དང་། །ལས་ཀྱང་རྣམ་པར་དཔྱད་ནས་ནི། །རང་
གི་ཡིད་དང་མཐུན་པ་ཡི། །གསང་སྔགས་ལས་ནི་བསྙེན་པ་བརྩམ། །ཡན་ལག་ཐམས་ཅད་
མཚན་དང་ལྡན། །ཞེས་པ་ལ་སོགས་པ་དང་། འཇམ་དཔལ་རྩ་རྒྱུད་ལས། ཚུལ་ཁྲིམས་རྟུལ་
ཞུགས་ཡང་དག་ལྡན། །སློབ་དཔོན་མཁས་པ་ཆེན་པོ་དང་། །མཐོན་པོའི་རིགས་སུ་སྐྱེས་པ་
དང་། །རྣམ་པ་ཀུན་ཏུ་བརྩོན་འགྲུས་བརྟན། །སྔགས་རྒྱུད་དག་ལ་མངོན་བརྩོན་དང་། །བྱ་བ་
ཀུན་ལ་བློ་གྲོས་དགེ །ཞིབ་ཅིང་མཁས་པས་ཆོས་ཤེས་དང་། །ཆོས་ཀྱི་དབྱིངས་ནི་རྟག་ཏུ་
འཛིན། །སྤྲོ་བ་ཆེ་ཞིང་གཟི་བརྗིད་ཆེ། །འཇིག་རྟེན་ཆོས་ལ་ལྟོས་པ་མེད། །ཐུབ་མཆོག་ཆོས་ལ་
དད་པ་དང་། །འཇིག་རྟེན་ན་ནི་ཡོངས་སུ་བསྔགས། །དཔེར་བྱས་ཤེས་ཤིང་བཟླས་པ་བྱེད། །སྔོན་
དུ་བསྙེན་པ་རྗེས་བསྙེན་བྱེད། །འཇམ་པའི་དབྱངས་ཀྱི་སྔགས་ཤེས་ཤིང་། །མཐོང་བས་ངེས་
འཛིན་དེ་མཆོད་བྱེད། །སངས་རྒྱས་གསུངས་པའི་སྔགས་རྣམས་ལ། །འཇིག་རྟེན་པ་ཡི་སྦྱོར་བ་
ཤེས། །སྲུང་བྱེད་མཐུ་ནི་བརྟེན་པ་དང་། །རྟག་ཏུ་གཙང་སྦྲའི་སྤྱོད་ལ་དགའ། །སངས་རྒྱས་བསྟན་
པའི་ལམ་ལ་ནི། །ཐམས་ཅད་དུ་ནི་འཇུག་པར་བྱེད། །རབ་སྔགས་རྒྱལ་བ་སྟོན་པ་ཡི། །སྔགས་
བཟླས་པ་ལ་བརྩོན་པར་བྱེད། །ལས་འབྲས་དག་ལ་རྟག་ཡིད་ཆེས། །འཇིག་རྟེན་ཕ་རོལ་དེ་བཞིན་
ནོ། །སྡིག་པ་ཀུན་ལ་འཇིགས་བྱེད་པ། །ཤིན་ཏུ་ཕྲ་བའང་དེ་བཞིན་ནོ། །གཙང་ཞིང་བསྒྲིམས་
དང་ལེ་ལོ་མེད། །ཡིད་གཞུངས་ལྟ་ན་སྡུག་པ་དང་། །སྟོབས་བཅུ་ལྡན་པས་སྔགས་བཤད་དང་། །
139

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
དེ་བཞིན་རྒྱལ་བའི་སྲས་དང་ནི། །གང་དག་འཇིག་རྟེན་སྔགས་དག་དང་། །རྡོ་རྗེ་པདྨའི་རིགས་
དག་གིས། །དེ་ལ་རྟག་ཏུ་བརྩོན་བྱེད་དང་། །གཞུང་དང་བསྟན་བཅོས་དོན་ཀློག་དང་། །ནད་
མེད་པ་དང་སྟོབས་ལྡན་དང་། །རྒན་དང་གཞོན་པ་རྣམ་པར་སྤངས། །སྔགས་གྲུབ་དེ་བཞིན་
བཤེས་གཉེན་ལ། །ཀུན་ནས་མྱུར་དུ་བྱེད་པ་དང་། །ལས་མཐར་མིང་དང་ང་རྒྱལ་ཆུང་། །ཟུར་
ཙམ་གྱིས་གོ་ཁྱད་པར་ཅན། །ཚངས་པར་སྤྱོད་ཅིང་ཤེས་རབ་ཆེ། །གཅིག་པུ་འདྲེན་པར་མི་བྱེད་
དང་། །འཇམ་དཔལ་གྱིས་གསུངས་རྒྱུད་དག་ལ། །དབང་སྐུར་ཐོབ་ཅིང་དཔའ་བ་དང་། །བཟླས་
པའི་མཐར་བྱས་ལྡན་པ་དང་། །དེ་བཞིན་རིག་པ་གོམས་བྱས་དང་། །སེམས་དཔའ་ཆེ་ཞིང་འཇིག་
རྟེནཤེས། །འགྲོ་བའི་དེ་ཉིད་རྗེས་སེམས་དང་། །ལེགས་པའི་ལམ་ཉིད་རབ་སྦྱར་བྱེད། །སྦྱིན་བྱེད་
འབྱུང་བོ་ཕན་ལ་དགའ། །ཁྱད་པར་ཅན་དེའི་སློབ་དཔོན་ལ། །རྟག་ཏུ་དོན་ཏུ་གཉེར་བར་བྱ། །
དཀྱིལ་འཁོར་དེས་ནི་བྲིས་པ་ལ། །སྔགས་རྣམས་གྲུབ་པར་སྟེར་བར་འགྱུར། །དེ་ཉིད་ཀྱིས་ནི་
དབང་བསྐུར་ན། །འབྲས་བུ་ཆེན་པོ་སྟེར་བར་མཛད། །གྲུབ་པ་འདོད་པའི་སློབ་མས་ཀྱང་། །
ཐུབ་མཆོག་དེ་ནི་རྟག་ཏུ་མཆོད། །དེ་ཡི་བཀའ་ནི་མི་འགོམ་པར། །སློབ་མས་འབད་ནས་བྱ་བ་
ཡིན། །ཇི་ལྟར་འབྱོར་པ་ཡོད་པ་བཞིན། །ལོངས་སྤྱོད་དེ་ལ་སྦྱིན་པར་བྱ། །ཉུང་བའམ་ཡང་ན་
མང་བའང་རུང་། །གང་གིས་དགའ་བ་ཐོབ་འགྱུར་བ། །ལུས་དང་སྲོག་གི་དོན་ཕྱིར་དུ། །ནོར་ནི་
ཇི་ལྟར་སྦྱིན་པ་བཞིན། །སློབ་མ་ཚོས་རིགས་དེ་བཞིན་དུ། །སློབ་དཔོན་ཕྱིར་ནི་ནོར་སྦྱིན་ན། །ཚེ་
དང་ནད་མེད་དེ་བཞིན་དུ། །གྲགས་པ་ཐོབ་པར་འགྲོ་བ་ཡིན། །སློབ་མས་བླ་མ་དེ་མཆོད་ནས། །
དགའ་བའི་འགྲོ་བ་འཐོབ་པར་འགྱུར། །ལམ་ནི་སྣ་ཚོགས་ཉེར་བསྟན་པས། །དེ་ལ་སྔགས་ནི་
འགྲུབ་པར་འགྱུར། །དེ་ལ་བསྟེན་པའི་བསྙེན་བཀུར་བྱས། །རི་མོ་བྱས་དང་མཆོད་པས་ནི། །
སངས་རྒྱས་རྣམས་དང་དེ་བཞིནདུ། །རྒྱལ་བའི་སྲས་རྣམས་མཉེས་པར་འགྱུར། །བླ་མ་རྟག་ཏུ་
140

།བྱ་བ་སྤྱིའི་སྒྲུབ་ཐབས་དམ་ཚིག་གསུམ་བཀོད་ཀྱི་རྒྱུད་བཞུགས་སོ། །
ཨུཉྙོ
བསྙེན་བཀུར་ལ། །ལྷ་རྣམས་ཐམས་ཅད་དགའ་བར་འགྱུར། །བླ་མ་སྔགས་རྣམས་མཐོང་བ་
ཡིས། །དེ་ལྟར་ཐམས་ཅད་བསྟན་པ་ཡིན། །སྒྲུབ་པ་བོས་ནི་དང་བོར་ཡང་། །དམ་ཚིག་ལ་ནི་
གཞུག་པར་བྱ། །དམན་པའམ་དེ་དང་མཉམ་པའང་རུང་། །གལ་ཏེ་ཁྱད་པར་གྱུར་ན་ཡང་། །
རྨོངས་པའམ་ལྷག་མ་ཡིན་ཡང་རུང་། །རྟག་ཏུ་བླ་མ་བརྙས་མི་བྱ། །ཇི་ལྟར་དེ་ཉིད་རྗེས་མཐོང་
ལ། །སྔགས་གྲུབ་པ་ལ་བྱ་བ་ཡིན། །སྔར་བསྟན་པ་ཡི་སློབ་མ་ཡིས། །དེ་ལ་ཕྲག་དོག་བྱ་བ་མིན། །
ལུས་ཅན་བརྩེ་བ་འཕེལ་བྱེད་པའི། །མིག་ནི་གང་ལ་ཡོད་འགྱུར་བ། །དེ་ནི་སློབ་མ་ཉིད་བྱ་སྟེ། །
སློབ་དཔོན་རྒྱུ་ཡང་བྱ་བ་ཡིན། །གང་དུ་ཕན་ཚུན་རྒྱུད་ལ་ནི། །བརྩེ་བའི་ཕྲེང་བ་ཡོད་པ་དང་། །
བརྩེ་བའི་རྒྱུད་ནི་འཛིན་པ་ལ། །དེ་ལ་སྔགས་ནི་སྦྱིན་པར་བྱ། །སློབ་དཔོནལ་ནི་སློབ་མ་ཡི། །བླ་
མས་སློབ་མ་མཐོང་བའང་རུང་། །རྟག་ཏུ་སྤེལ་བར་འགྱུར་བ་ལ། །གཉིས་ཀ་ལ་ནི་གྲུབ་པ་གནས། །
དེ་དག་ལ་ནི་རྟག་ཏུ་ཡང་། །སྔགས་སྤྱོད་ལམ་ནི་བསྟན་པར་བྱ། །གཉིས་ཀས་ཕ་དང་བུར་ཤེས་
ལ། སྔགས་ནི་འབྲས་བཅས་གནས་པ་ཡིན། །སློབ་མ་བླ་མས་རྟག་ཏུ་ནི། །བརྟན་དང་དགའ་བ་དེ་
བཞིན་ཐོབ། །བུ་ནི་ཆོས་དང་རྗེས་མཐུན་ལ། །འབད་པས་རྟག་ཏུ་བསྲུང་བར་བྱ། །དེ་དག་ལ་ནི་
སངས་རྒྱས་ཆོས། །རྟག་ཏུ་རྒྱུན་མི་འཆད་པར་འགྱུར། །གལ་ཏེ་དེ་མེད་མགོན་བྲལ་ལ། །སྔགས་
རྣམས་ཇི་སྐད་གསུང་བཞིན་སྦྱིན། །སེམས་ཅན་དབུལ་བོ་རྣམས་ལ་ནི། །ཁྱད་པར་དུ་ཡང་སྔགས་
སྦྱིན་ན། །སེམས་ཅན་ཀུན་ལ་སྦྱིན་པ་བས། །སྔགས་ཀྱི་སྤྱོད་པ་ཁྱད་པར་འཕགས། །མཆོག་དང་
བར་མ་ཐ་མ་ནི། །དུས་རྣམས་ཀུན་ཏུ་བྱ་བ་སྟེ། །རྟག་ཏུ་སེམས་ཅན་ཀུན་ལ་ནི། །རྗེས་སུ་བཟུང་
བའི་ཕྱིར་བྱ་འོ། །འགྲོ་བའམ་སྐྱེ་གནས་རྣམ་བརྟགས་ནས། །འདོད་པ་དག་ལ་སྦྱིན་པར་བྱ། །དེ་
ནི་ཇི་ལྟར་འདོད་པའི་སྔགས། །སློབ་མས་དེ་ལ་བླང་བར་བྱ། །དེ་ཉིད་ཀྱིས་བསྟན་ལམ་ཡིན་ཏེ། །
གཞན་དུ་དེ་ལྟར་མ་ཡིན་ནོ། །འཇིག་རྟེན་ཕ་རོལ་པ་ལ་ནི། །གྲུབ་པ་དེ་ལས་བླང་བར་བྱ། །ཕ་
141

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
བཞིན་མགོ་བོས་ཕྱག་བྱས་ནས། །དེ་ནས་ཇི་ལྟར་འདོད་བཞིན་འགྲོ། །ཞེས་པ་དང་། ལེགས་
གྲུབ་ལས་གཙང་ཞིང་དུལ་བ་བརྟན་པར་ལྡན། །ཞེས་པ་ལ་སོགས་པ་དང་། དཔུང་བཟང་ལས་
ལུས་ཀྱི་ཡོན་ཏན་ཚང་བ་ཞེས་པ་ལ་སོགས་པ་དང༌།
འཇམ་དཔལ་རྩ་རྒྱུད་ལས་ཆོས་གཅིག་ལ་
གནས་ན་ཡང་ཞེས་པ་ལ་སོགས་པ་དང་། མཆོག་སྒྲུབ་ན་དེ་ཉིད་ལས་གཟི་བརྗིད་དང་ཤེས་ལྡན་
དང་། ཞེས་ལ་སོགས་པ་དང་། འབྲིང་སྒྲུབ་ན་སེམས་དཔའ་ཆེ་ཞིང་བརྩོན་འགྲུས་ཆེ། །ཞེས་པ་
ལ་སོགས་པ་དང་། ཐ་མ་སྒྲུབ་ན་ཡན་ལག་ཐམས་ཅད་མ་ཚང་མེད། །ཅེས་པ་ལ་སོགས་པ་དང་།
ལེགས་གྲུབ་ལས། རིགས་བཙུན་ཆོས་སྤྱོད་དད་པ་ཅན། །ཞེས་པ་ལ་སོགས་པ་དང་།
དཔུང་བཟང་ལས། འཁོར་ལོ་གཅིག་གི་ཤིང་རྟ་ནི། །ཞེས་པ་ལ་སོགས་པ་དང་། ལེགས་
གྲུབ་ལས། སྒྲུབ་པའི་གྲོགས་མཆོག་ཡོན་ཏན་ཀྱང་། །ཞེས་པ་ལ་སོགས་པ་དང་། གསང་བ་སྤྱི་
རྒྱུད་ལས། དེ་རིང་ཕྱིན་ཆད་ཁྱེད་རྣམས་ཀྱིས། །ཞེས་པ་ལ་སོགས་པ་དང་། ལེགས་གྲུབ་ལས།
སྒྲུབ་པ་གསང་སྔགས་ཐམས་ཅད་དང་། །ཞེས་པ་ལ་སོགས་དང་། དཔུང་བཟང་ལས། ཡོངས་སུ་
འཛིན་པ་རྣམ་པར་སྤངས་ནས་སུ། །ཞེས་པ་ལ་སོགས་པ་དང་ལེགས་གྲུབ་ལས། གང་དུ་བདུད་
བཞི་བཏུལ་ནས་ནི། །ཞེས་པ་ལ་སོགས་པ་དང་། དཔུང་བཟང་ལས། རང་སངས་རྒྱས་དང་བདེར་
གཤེགས་ཉིད་སྐྱེས་དང་། །ཞེས་པ་ལ་སོགས་པ་དང་། དེར་ནི་ས་བརྐོས་སྦྱངས་ནས་གནས་
བརྩིག་པ། །དྲོ་ལ་བརྟན་ཞིང་འཇམ་པས་ཞལ་བྱས་པ། །ཤར་རམ་བྱང་ངམ་ནུབ་ཏུ་སྒོ་གཏོད་
ཅིང་། །ལྷོ་ཕྱོགས་སུ་ནི་ནམ་ཡང་སྒོ་མི་གཏོད། །ཅེས་པ་དང་། སྔར་བཤད་པ་ཡི་གནས་
་གནས་རྣམས་
མ་རྙེད་ན། །ཞེས་པ་ལ་སོགས་པ་དང་། དྲི་གཙང་ཁང་བ་དེ་ཡི་ཕྱོགས་གཅིག་ཏུ། །རྒྱལ་བ་ལམ
མཆོག་རྣམ་པར་སྟོན་པ་ཡི། །རས་ཀྱི